‘Parla'm de Sefarad’ inicia la formació d'empreses turístiques i guies de Sagunt a favor del patrimoni jueu
20 de novembre 2019

![](/media/zscffy5u/47_c_formacion-hablame-de-sefarad-3.jpg)  
  

La delegació de Turisme de l'Ajuntament de Sagunt i la direcció general de Cultura i Patrimoni de la Conselleria d'Educació, Cultura i Esport han iniciat, des de dilluns passat, 18 de novembre, un programa de formació d'empreses turístiques i guies locals sobre el projecte ‘Parla'm de Sefarad’. És una iniciativa d'àmbit nacional que pretén fomentar el turisme cultural i dona a conéixer la cultura jueva sefardita de manera didàctica. D’esta manera, Sagunt s’ha convertit en la primera ciutat a posar en marxa este projecte.

  

Este programa naix per a dotar de valor el patrimoni jueu de les diferents localitats espanyoles que mantenen una empremta del seu passat jueu, com és el cas de Sagunt.

  

Este projecte formatiu per a les empreses turístiques i guies de Sagunt està impartit per la gerent de Difusión y Acciones Didácticas Turismo Cultural, Sara Juchnowicz, que a través d'experiències i activitats té com a objectiu comprendre la vida jueva durant la història; des de l'arribada dels jueus a estes terres, passant per la seua expulsió fins a l'actualitat.

  

Així doncs, mitjançant una gimcana pel centre històric de Sagunt, es reviuran els difícils moments de finals del segle XV i les setmanes posteriors a la promulgació, per part dels Reis Catòlics, de l'edicte d'expulsió de tots els jueus dels regnes de Castella i d'Aragó l'any 1492.

​​![](/media/lceeotly/47_c_formacion-hablame-de-sefarad-2.jpg)

  

*   [](http://www.facebook.com/sharer.php?u=https://aytosagunto.es/va/actualitat/parla-m-de-sefarad-inicia-la-formacio-d-empreses-turistiques-i-guies-de-sagunt-a-favor-del-patrimoni-jueu/ "Facebook")
*   [](http://twitter.com/share?url=https://aytosagunto.es/va/actualitat/parla-m-de-sefarad-inicia-la-formacio-d-empreses-turistiques-i-guies-de-sagunt-a-favor-del-patrimoni-jueu/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/parla-m-de-sefarad-inicia-la-formacio-d-empreses-turistiques-i-guies-de-sagunt-a-favor-del-patrimoni-jueu/ "Linked In")
*   [](mailto:?body=https://aytosagunto.es/va/actualitat/parla-m-de-sefarad-inicia-la-formacio-d-empreses-turistiques-i-guies-de-sagunt-a-favor-del-patrimoni-jueu/)